**ZÁPISNICA**

**z  riadneho zasadnutia obecného zastupiteľstva, ktoré sa konalo dňa**

**15.11.2022 na Ocú Boleráz**

Počet poslancov obecného zastupiteľstva: 9

Počet prítomných poslancov: 8

JUDr. Jana Ostatníková, Ing. Alojz Belica , Jaroslav Vyskoč , Mgr. Gabriela Miklošovičová, Mgr. Juraj Gonšor, Ing. Jozef Franek, Miroslav Kováč, Mgr. Zuzana Mackovčínová, MBA

Ospravedlnený: Miloslav Izrael

Ďalej boli prítomní: David Matula, Rastislav Škrabák, Marek Daniš, Tomáš Makas, Lukáš Cintavý, Jozef a Ružena Medoví, Rastislav Nemček, Monika Vargová

Obecné zastupiteľstvo je uznášania schopné.

Zasadnutie obecného zastupiteľstva otvoril starosta obce. Privítal prítomných poslancov, poslankyne, občanov obce.

Starosta obce oboznámil prítomných poslancov s  navrhovaným programom. Navrhol rokovať o podnetoch prítomných občanov pred prerokovávaním jednotlivých bodov programu. S návrhom starostu všetci poslanci súhlasili.

Prítomní poslanci program rokovania OZ jednohlasne schválili **prijatím uznesenia č. 129/2022.** Riadne zasadnutie obecného zastupiteľstva viedol starosta obce podľa nasledovného programu :

**PROGRAM:**

1. Zahájenie , určenie overovateľov
2. Plnenie rozpočtu za III. kvartál.
3. Návrh zmluvy o budúcej zmluve o vecnom bremene kú Boleráz -  „Rozšírenie celoobecného vodovodu obce Boleráz - miestna časť Banka“
4. Žiadosť o odkúpenie časti obecného pozemku – Milan Havač, Igor Havač, Anna Havačová
5. Žiadosť o odkúpenie pozemku – Denisa Danišová
6. Rôzne
7. Diskusia
8. Uznesenia , záver

**Ad 1) Zahájenie, určenie overovateľov**

Za overovateľov zápisnice starosta určil poslancov Miroslav Kováč, Mgr. Juraj Gonšor

**Jozef Medový , Boleráz 45 – Žiadosť o prehodnotenie výrubu stromov**

Starosta obce informoval poslancov o žiadosti Jozefa Medového a manželky prehodnotiť rozhodnutie o výrube stromov. Dńa 7.11.2022 doručil na Obec Boleráz žiadosť p. Jozef Medový s manželkou. V doručenej žiadosti žiadajú o prehodnotenie výrubu stromov , ktoré sa nachádzajú na susedovom pozemku, ktorý je vo vlastníctve Michala Zvaríka a manželky Jany. Stromy sú v tesnej blízkosti domu Medových. Jedná sa o 3 ks ihličnanov , ktoré sú vysoké 15 m a kmene stromov sú vzdialené od ich oplotenia 3,0 m. Stromy ohrozujú ich dom , hrozí vyvrátenie stromov, jeden zo stromov ohrozuje aj ich plynovú prípojku. Korene stromov narúšajú chodník , zo stromov padá na jar peľ. Starosta informoval poslancov, že rodina Zvaríková požiadala oficiálnou cestou a výrub stromov Spoločný obecný úrad Trnava, odbor životného prostredia. Dňa 10.10.2022 bolo vydané rozhodnutie o výrub 1 ks smreka pichľavého. Na ostatné dreviny nebolo vydané rozhodnutie na výrub.

Manželia Medoví s týmto rozhodnutím nesúhlasia. Osobne prišli na rokovanie obecného zastupiteľstva a žiadali, aby obec opätovne celú záležitosť prešetrila. Ružena Medová na rokovaní obecného zastupiteľstva osobne informovala poslancov o postupe riešenia obdobného prípadu a navrhovala, aby sa postupovalo tak aj v prípade výrubu stromov v ich susedstve.

Poslanci sa k danej situácii vyjadrovali. Poslanci informovali manželov Medových, že obec nebola a ani nie je účastníkom konania o výrub stromov a nemá kompetenciu rozhodovať v tejto veci . Poslanci konštatovali, že takto vysoké stromy nepovažujú za vhodné do záhradnej výsadby pri rodinnom dome v obci, ale o výrube nie je obecné zastupiteľstvo kompetentné rozhodovať. Ing. Alojz Belica ako člen komisie ŽP informoval manželov Medových , že na nasledujúci týždeň komisia ŽP urobí prieskum danej situácie, vypracuje písomný záznam a  obec pripraví návrh na spoločný obecný úrad, odbor životného prostredia. Poslanci odporučili manželom Medovým, aby aj oni osobne podali podnet na spoločný obecný úrad, odbor životného prostredia v Trnave z dôvodu, že stromy na susedovom pozemku ohrozujú ich majetok a bezpečnosť.

**p. Monika Vargová – vedúca školskej jedálne.**

Dńa 25.10.2022 doručila na obec Boleráz žiadosť p. Monika Vargová , vedúca školskej jedálne v ktorej žiadala obec Boleráz o finančné prostriedky v sume 150 000 € na kompletnú prerábku školskej jedálne. Podľa jej vyjadrenia je v jedálni nutná oprava elektroinštalácie, revízna správa elektriky je kladná so závadami, kuchyńu je nutné vybaviť novými elektrospotrebičmi, taktiež priestory šatne sú nevyhovujúce.

Touto žiadosťou sa zaoberalo zastupiteľstvo na zasadnutí OZ dňa 25.10.2022. Riaditeľka školy pri prekladaní návrhu rozpočtu pre školu túto sumu nezohľadnila, takže túto položku obecné zastupiteľstvo nezahrnulo do  rozpočtu na rok 2023. Poslanci odporúčali starostovi prerokovať podnet vedúcej školskej jedálne s riaditeľkou školy, ktorá je zodpovedná za návrh rozpočtu komplexne za celú školu. Starosta informoval poslancov, že riaditeľka školy na svojom návrhu trvá.

Pani Monika Vargová osobne vysvetlila poslancom dôvody a účel svojej požiadavky. Poslanci upozornili p. Vargovú na kompetencie a zodpovednosť, ktoré má riaditeľka školy vo väzbe na prekladanie návrhov rozpočtu týkajúceho sa základne školy, materskej školy a vrátane aj jedálne. Pokiaľ majú jednotliví zamestnanci školy podnety na účelné financovanie prostriedkov na úseku, ktorý riadia, sú povinní podnet konzultovať s riaditeľkou školy, ktorá jediná zodpovedá za chod celej školy , vrátane jedálne. Z dôvodu, že dńa 28.11.2022 bude ustanovujúce zasadnutie OZ, nový starosta p. David Matula, navrhol p. Vargovej, že sa s danou problematikou bude zaoberať a nevyhovujúcu situáciu v školskej jedálni budú riešiť spolu s p. riaditeľkou .

**Ad 2) Plnenie rozpočtu za III. kvartál**

Poslanci obdržali materiál spolu s pozvánkou. Poslanci sa k predloženému plneniu vyjadrovali, nemali námietky. Plnenie rozpočtu zobrali na vedomie a plnenie tvorí prílohu zápisnice.

Poslanci prijali uznesenie **č. 130/2022**

**Ad 3) Návrh zmluvy o budúcej zmluve o vecnom bremene kú Boleráz -  „Rozšírenie celoobecného vodovodu obce Boleráz - miestna časť Banka“**

Na žiadosť budúceho oprávneného z vecného bremena Obec Boleráz, ktorý bude stavebníkom stavby: Rozšírenie celoobecného vodovodu obce Boleráz – miestna časť Banka, bol Obecnému zastupiteľstvu predložený návrh Zmluvy o budúcej zmluve o zriadení vecného bremena medzi budúcim povinným z vecného bremena SR -Železnice SR a budúcim oprávneným z vecného bremena Obec Boleráz. Návrh vypracoval budúci povinný z vecného bremena SR -Železnice SR . Poslanci o predloženom návrhu zmluvy diskutovali. Poslankyňa JUDr. Ostatníková poukázala na niektoré formálno právne nepresnosti v návrhu zmluvy, týkajúce sa najmä nejednoznačnej špecifikácie investičnej akcie, na ktorú sa bude vzťahovať právo vecného bremena, nejednoznačného vymedzenia predmetu vecného bremena (rozsah podľa geometrického plánu), termín zaplatenia odplaty za zriadenie vecného bremena. Poslankyňa uviedla, že nie je vhodné dohodnúť záväzok uzavrieť zmluvu o zriadení vecného bremena do 2 rokov od podpisu tejto zmluvy a zároveň pred kolaudáciou stavebných prác ( akých v príslušnom článku zmluvy nekonkretizovaných). Nie je vhodné dohodnúť záväzok uzavrieť zmluvu o zriadení vecného bremena vo väzbe na realizáciu investičnej akcie, nakoľko o realizácii investičnej akcie obecné zastupiteľstvo doteraz ešte nerozhodlo. Starosta informoval, že sa jedná o stavbu Preložka vodovodného potrubia pitnej vody cez koľajisko na druhú stranu, na ktorú je vypracovaný projekt a ktorá je súčasťou investičnej akcie Rozšírenie celoobecného vodovodu obce Boleráz – miestna časť Banka, čo sa bude realizovať postupne. Z dôvodu, že obecné zastupiteľstvo v tomto zložení rokuje poslednýkrát a závažnosť rozhodnutia, poslanci po rozsiahlej diskusii dospeli k odporúčaniu, aby o uzavretí zmluvy o budúcej zmluve so ŽSR rozhodovalo až obecné zastupiteľstvo v novom zložení na najbližšom svojom rokovaní .

**Ad 4) Žiadosť o odkúpenie časti obecného pozemku – Milan Havač, Igor Havač, Anna Havačová**

Dńa 16.8.2022 doručili na obec Boleráz žiadosť p. Milan Havač, Anna Havačová a p. Igor Havač, v ktorej žiadajú o odkúpenie obecnej parcely parcela registra C KN p.č 1510/3 o výmere 14 m2 v obci Boleráz, k ú. Boleráz. Žiadatelia predložili geometrický plán.

OZ súhlasilo so zámerom  odpredaja obecného pozemku a prijalo uznesenie č**. 131/2022**

**Ad 5) Žiadosť o odkúpenie pozemku – Denisa Danišová**

Pani Ing. Denisa Danišová doručila na obec Boleráz žiadosť o odkúpenie obecného pozemku . Jedná sa o pozemok CKN  parcela č. 3046/2 o výmere 13 m2. Na zasadnutí OZ dňa 25.10.2022 bol schválený zámer predaja pozemku prijatím uznesenia č. 124/2022. Poslanci schválili predaj pozemku a prijali uznesenie **č. 132/2022**

**Ad 6 ) Rôzne**

**PhDr. Zlatica Opáleková – Návrh plánu kontrolnej činnosti na I. polrok rok 2023**

Poslanci obdržali od kontrolórky obce p. Zlatici Opálekovej návrh plánu kontrolnej činnosti obce Boleráz na I. polrok rok 2023. Plán kontrolnej činnosti tvorí prílohu zápisnice.

Poslanci k predloženému návrhu nemali pripomienky a prijali uznesenie **č. 133/2022.**

**Ing. Monika Koleňáková , bytom Boleráz**

P. Monika Koleňáková podala sťažnosť na prebiehajúcu rekonštrukciu trate smerom na Kúty a problémy, ktoré jej pri realizácii stavby spôsobujú vozidlá, ktoré dovážajú kamenivo na stavbu. Sťažovateľka uvádza, že autá sa vytáčajú po tráve, po chodníkoch a žľaboch a prosí o okamžité riešenie tejto veci.

Poslanci sa sťažnosťou zaoberali. Konštatovali, že miestna komunikácia v lokalite pri železničnej stanici je vozidlami značne znečistená. Poslanci odporučili, aby Obec upozornila písomne realizátora stavby Rekonštrukcia železničnej trate medzi stanicami Boleráz a Smolenice Źeleznice SR na problémy vzniknuté pri realizácii stavby a  povinnosti investora stavby zabezpečiť, aby svojou činnosťou neohrozoval miestnu cestu a premávku na nej, aby nezasahovali a neobmedzovali vlastnícke práva občanov a aby neodkladne vykonali nevyhnutné opatrenia na zamedzenie vzniku akýchkoľvek zásahov do vlastníckych práv občanov a na predchádzanie vzniku škôd na majetku občanov a obce a aby zabezpečil po znečistení miestnej cesty bez prieťahov odstránenie znečistenia a komunikáciu uviedli do pôvodného stavu.

|  |
| --- |
|  |

**Ing. Pavol Mackovčín – Žiadosť o vyplatenie náhrady platu za nevyčerpanú dovolenku.**

Starosta obec Ing. Pavol Mackovčín predložil poslancom žiadosť, v ktorej žiada prítomných poslancov o vyplatenie náhrady za nevyčerpanú dovolenku za 13 dní v roku 2021 a 25 dní v roku 2022.

Dovolenku nevyčerpal z dôvodu pracovnej zaneprázdnenosti a z dôvodu zabezpečovania neodkladných úloh súvisiacich s výkonom samosprávnej pôsobnosti obce. Poslanci žiadosť prerokovali a konštatovali, že zastupiteľstvo by malo o preplatení dovolenky rozhodovať až po uplynutí kalendárneho roka nasledujúceho po roku, v ktorom mu nárok na dovolenku vznikol. Až vtedy totiž možno hodnoverne preukázať splnenie podmienky, ktorú predpokladá zákon a ktorou je nemožnosť vyčerpania dovolenky do konca budúceho kalendárneho roka. S ohľadom na túto skutočnosť, ako aj právny výklad v tejto veci poslanci odporúčajú, aby o žiadosti starostu na vyplatenie náhrady platu za nevyčerpanú dovolenku rozhodovalo až novozvolené zastupiteľstvo na svojom najbližšom zasadnutí .

**Poslanec Jaroslav Vyskoč – pripomienka**

Poslanec Jaroslav Vyskoč predniesol sťažnosť obyvateľov bývajúcich v okolí firmy Tate&Lyte na opakujúce sa úniky maltodextrinu z komína sušiarne firmy  Tate&Lyte.

Poslanci a j starosta zobrali informáciu na vedomie.

**Ad 7) Uznesenia, záver**

UZNESENIA

**z riadneho zasadnutia obecného zastupiteľstva, ktoré sa konalo**

**dňa 15.11. 2022 na Ocú Boleráz**

**Uznesenie č.129/2022**

**Obecné zastupiteľstvo obce Boleráz schvaľuje predložený program obecného zastupiteľstva**

Počet všetkých poslancov: 9

Počet prítomných poslancov: 8

Hlasovalo za: 8 JUDr. Jana Ostatníková, Ing. Alojz Belica, Miroslav Kováč, Mgr. Juraj Gonšor, Mgr. Gabriela Miklošovičová, Mgr. Zuzana Mackovčínová , MBA, Jaroslav Vyskoč, Ing. Jozef Franek

Hlasovalo proti: 0

Zdržalo sa : 0

**Uznesenie č. 130/2022**

**Obecné zastupiteľstvo obce Boleráz berie na vedomie plnenie rozpočtu za III. kvartál**

Počet všetkých poslancov: 9

Počet prítomných poslancov: 8

Hlasovalo za: 8 JUDr. Jana Ostatníková, Ing. Alojz Belica, Miroslav Kováč, Mgr. Juraj Gonšor, Mgr. Gabriela Miklošovičová, Mgr. Zuzana Mackovčínová , MBA, Jaroslav Vyskoč, Ing. Jozef Franek

Hlasovalo proti: 0

Zdržalo sa : 0

**Uznesenie č. 131/2022**

**Obecné zastupiteľstvo obce Boleráz** **schvaľuje zámer predaja**  **nehnuteľnosti vo vlastníctve obce Boleráz, nachádzajúcej sa v  k.ú. Boleráz , obec Boleráz, z dôvodu hodného osobitného zreteľa v súlade s § 9a ods. 8 písm. e) zákona č. 138/1991 Zb. o majetku obcí v znení neskorších  predpisov kupujúcim**

**Milanovi Havačovi , nar. .............. , r.č. .................................., bytom ...................... podiel 2/12**

**Anne Havačovej , nar. .................., r. č . ................................, bytom ....................... podiel 5/12**

**Igorovi Havačovi, nar. ......................, r.č. ................................, bytom ......................podiel 5/12**

**každému z nich do jeho výlučného vlastníctva a to:**

**pozemok CKN  parcela č. 1510/3 o výmere 14 m2 vytvorený podľa geometrického plánu č. 112/2022 vyhotoveného GEODET – Ing. Vladimír Haršány , 919 42 Voderady 367, dňa 16.9. 2022, autorizačne overeného 16.9. 2022 Ing. Vladimírom Haršánym , úradne overeného Okresným úradom Trnava, katastrálnym odborom dňa 6.9. 2022 pod č. 1383/2022, za kúpnu cenu 30 Eur/m2, s tým, že všetky náklady spojené s prevodom nehnuteľnosti budú hradiť kupujúci, každý vo výške svojho podielu. Pozemok obec predáva z dôvodu hodného osobitného zreteľa v súlade s § 9a ods. 8 písm. e) zákona č. 138/1991 Zb. o majetku obcí v znení neskorších  predpisov. Dôvodom osobitného zreteľa je skutočnosť, že sa jedná o pozemok, ktorý z časti zasahuje do jestvujúcej stavby rodinného domu s.č.107, ktorý je v podielovom spoluvlastníctve žiadateľov o kúpu a to výmerou 14 m2. Predajom pozemku nebudú dotknutí a nebudú mať obmedzený prístup ostatní vlastníci susediacich pozemkov.**

Zámer predaja bol schválený obecným zastupiteľstvom trojpätinovou väčšinou všetkých poslancov v súlade s § 9a ods. 8 písm. e) zákona č. 138/1991 Zb. o majetku obcí v znení neskorších  predpisov. Zámer obce realizovať prevod majetku bude zverejnený v súlade s § 9a ods.2), odst.8 písm. e) zákona č. 138/1991 Zb. o majetku obcí v platnom znení, t.j. najmenej 15 dní pred schvaľovaním prevodu obecným zastupiteľstvom, na úradnej tabuli a na webovom sídle obce Boleráz.

Počet všetkých poslancov: 9

Počet prítomných poslancov: 8

Hlasovalo za: 8 JUDr. Jana Ostatníková, Ing. Alojz Belica, Miroslav Kováč, Mgr. Juraj Gonšor, Mgr. Gabriela Miklošovičová, Mgr. Zuzana Mackovčínová , MBA, Jaroslav Vyskoč, Ing. Jozef Franek

Hlasovalo proti: 0

Zdržalo sa :

**Uznesenie č. 132/2022**

**Obecné zastupiteľstvo obce Boleráz** **schvaľuje predaj nehnuteľnosti vo vlastníctve obce Boleráz, nachádzajúcej sa v  k.ú. Boleráz , obec Boleráz, z dôvodu hodného osobitného zreteľa v súlade s § 9a ods. 8 písm. e) zákona č. 138/1991 Zb. o majetku obcí v znení neskorších  predpisov kupujúcej Ing. Denise Danišovej , nar. ……………. , r.č. ……………… bytom ………………. podiel 1/1 do jej výlučného vlastníctva a to:**

* pozemok CKN  parcela č. 3046/2 o výmere 13 m2 vytvorený podľa geometrického plánu č. 27/2016 vyhotoveného GEODET, Chynoradský Dušan, Sereďská 21 , 919 25 Šúrovce dňa 5.10.2016, autorizačne overeného 5.10.2016 Ing. Jozefom Vlachovičom , úradne overeného Okresným úradom Trnava, katastrálnym odborom dňa 11.10.2016 pod č. 1465/2016. z dôvodu výstavby garáže a oplotenia za kúpnu cenu 70 Eur/m2, s tým, že všetky náklady spojené s prevodom nehnuteľnosti bude hradiť kupujúca. Pozemok obec predáva z dôvodu hodného osobitného zreteľa v súlade s § 9a ods. 8 písm. e) zákona č. 138/1991 Zb. o majetku obcí v znení neskorších  predpisov. Dôvodom osobitného zreteľa je skutočnosť, že sa jedná o pozemok, ktorý z časti zasahuje do garáže žiadateľky výmerou 13 m2. Predajom pozemku nebudú dotknutí a nebudú mať obmedzený prístup ostatní vlastníci susediacich pozemkov.

Zámer predaja bol schválený obecným zastupiteľstvom trojpätinovou väčšinou všetkých poslancov v súlade s § 9a ods. 8 písm. e) zákona č. 138/1991 Zb. o majetku obcí v znení neskorších  predpisov dňa 25.10.2022 uznesením č. 124/2022. Zámer obce realizovať prevod majetku bol zverejnený v súlade s § 9a ods.2), odst.8 písm. e) zákona č. 138/1991 Zb. o majetku obcí v platnom znení, t.j. najmenej 15 dní pred schvaľovaním prevodu obecným zastupiteľstvom, na úradnej tabuli a na webovom sídle obce Boleráz.

Počet všetkých poslancov: 9

Počet prítomných poslancov: 8

Hlasovalo za: 8 JUDr. Jana Ostatníková, Ing. Alojz Belica, Miroslav Kováč, Mgr. Juraj Gonšor, Mgr. Gabriela Miklošovičová, Mgr. Zuzana Mackovčínová , MBA, Jaroslav Vyskoč, Ing. Jozef Franek

Hlasovalo proti: 0

Zdržalo sa : 0

**Uznesenie č. 133/2022**

**Obecné zastupiteľstvo obce Boleráz schvaľuje návrh plánu kontrolnej činnosti hlavnej kontrolórky obce Boleráz na I. polrok 2023**

Počet všetkých poslancov: 9

Počet prítomných poslancov: 8

Hlasovalo za: 8 JUDr. Jana Ostatníková, Ing. Alojz Belica, Miroslav Kováč, Mgr. Juraj Gonšor, Mgr. Gabriela Miklošovičová, Mgr. Zuzana Mackovčínová , MBA, Jaroslav Vyskoč, Ing. Jozef Franek

Hlasovalo proti: 0

Zdržalo sa : 0

Zapísala: Ing. Srnková

Overovatelia zápisnice:

Miroslav Kováč ...........................................

Mgr. Juraj Gonšor ............................................

Ing. Pavol Mackovčín

starosta obce